GLAND แจงบิ๊กล็อต 2.47 พันลบ. แค่ปรับโครงสร้างผถห.ภายในกลุ่ม
GLAND แจงบิ๊กล็อต 2.47 พันลบ. แค่ปรับโครงสร้างผู้ถือหุ้นภายในกลุ่ม ยันชัดไม่มีผลต่อโครงสร้างการบริหาร
10 ม.ค. 2561

สืบเนื่องจากกรณีที่วานนี้ (9 ม.ค.61) มีรายการซื้อขายหุ้น บริษัท แกรนด์ คาแนล แลนด์ จำกัด (มหาชน) หรือ GLAND ผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) จำนวน 3 รายการ ปริมาณ 1,396,653,687 หุ้น มูลค่ารวม 2.47 พันล้านบาท ราคาเฉลี่ย 1.77 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น GLAND ปิดตลาดวันนี้อยู่ที่ 1.86 บาท
ล่าสุด บริษัทชี้แจงผ่านระบบสารสนเทศของตลาดหลักทรัพย์แห่งประเทศไทยว่าในวันที่ 9 ม.ค. 2561 ผู้ถือหุ้นรายใหญ่ได้มีการปรับโครงสร้างการถือหุ้นของกลุ่ม โดยมีรายละเอียดดังนี้

ทั้งนี้ ในการถือครองหลักทรัพย์ของกลุ่มยังคงเท่าเดิม และการเข้าทำรายการดังกล่าวไม่มีผลต่อโครงสร้างการบริหารจัดการของบริษัทหรือนโยบายในการบริหารธุรกิจของบริษัทแต่อย่างใด จึงได้รับยกเว้นหน้าที่ในการทาคาเสนอซื้อหลักทรัพย์ทั้งหมดของบริษัท
อนึ่ง บริษัท เจริญกฤษ เอ็นเตอร์ไพร้ส์ จำกัด เป็นธุรกิจของครอบครัวบุญดีเจริญ